Adrien Bourgogne

dehou
Adrien Jean-Baptiste François BourgogneAnavezet eo evel Jean-François Bourgogne pe François Bourgogne e testennoù zo ivez., bet ganet d'an 12 a viz Du 1785 e Condé-sur-l'Escaut (Rouantelezh Frañs) ha marvet d'ar 14 a viz Ebrel 1867 e Valenciennes, a oa ur soudard gall hag a gemeras perzh e brezelioù Napoleon. Brudet eo evit bezañ skrivet ar Mémoires du sergent Bourgogne ("Memorioù ar serjant Bourgogne"). Un testeni ral eo, hag a gont kampagn Rusia (1812) dre zaoulagad un troadeg diazez.

 Buhez 
kleiz|thumb|200x200px|Soudarded c'hall taolennet da vare kiladeg Rusia gant Félix Philippoteaux.
Mab d'ur marc'hadour lien e oa Adrien Bourgogne. Rollañ a reas evel velit er Gward impalaerel d'ar 24 a viz Genver 1806. Kemer a reas perzh e koulzadoù-brezel Napoleon Iañ e Prusia (1806) hag e Polonia (1807). Div wech e voe gloazet e emgann Essling (miz Mae 1809). Kaset e voe goude-se da Spagn ha Portugal. E miz Ebrel 1812 e voe anvet da serjant, ha kaset gant an Arme Veur da stourm e Rusia. Dont a reas a-benn da zistreiñ bev. E miz Meurzh 1813 e voe anvet da isletanant er 145 rejimant linenn. Gloazet e voe e Dessau (dugelezh Dessau-Anhalt) ha prizoniet e Prusia. D'ar mare-se e krogas da skrivañ e vemorioù Teuliad en diazez-roadennoù Léonore (lennet d'an 18/10/2025) Fichenn war lec'hienn ar BNF (lennet d'an 18/10/2025).

Goude e vije dilezet e veli gant Napoleon e tistroas Bourgogne da gCondé. Eno e timezas hag e reas ar memes micher hag e dad. Goude dispac'h miz Gouere 1830 e rollas en arme en-dro. Anvet e voe da letanant troadegiezh, ha kaset evel adjudant-magazenn da Vrest ha da Valenciennes. Bevañ a reas diwar e leve adalek 1853. Tennañ a reas splet eus an amzer-se evit echuiñ skrivañ e vemorioù, a voe embannet en Nouvelle revue rétrospective e miz Gouere 1896, pell goude e varv e Valenciennes e 1867.

 Liamm diavaez 
  Mémoires de Jean-François Bourgogne Sergent aux grenadiers vélites de la Garde en Nouvelle revue rétrospective, pempvet c'hwec'hmiziad, mizioù Gouere-Kerzu 1896 (niverelaet war lec'hienn ar BNF)

 Daveennoù 

Rummad:Ganedigezhioù 1785
Rummad:Marvioù 1867
Rummad:Soudarded Bro-C'hall
Rummad:Skrivagnerien Bro-C'hall
Rummad:Brezelioù Napoleon